Source: http://skolenie.slov-lex.sk/pravne-predpisy/SK/ZZ/2014/165/
Timestamp: 2019-10-15 21:09:32+00:00

Document:
165/2014 Z.z. - Vyhláška Ministerstva kultúry Slove... - Slov-lex
165/2014 Z.z.
165/2014 Z. z.
Ministerstvo kultúry Slovenskej republiky podľa § 22a ods. 2 zákona č. 516/2008 Z. z. o Audiovizuálnom fonde a o zmene a doplnení niektorých zákonov v znení zákona č. 374/2013 Z. z. (ďalej len „zákon“) ustanovuje:
Podľa § 22a ods. 1 zákona možno poskytnúť finančné prostriedky na podporu audiovizuálneho priemyslu určené na realizáciu filmového projektu, ktorý
pozostáva z jedného, dvoch alebo troch samostatných kinematografických diel1) s časovým rozsahom každého z nich najmenej 70 minút alebo
je audiovizuálnym dielom primárne určeným pre televízne vysielanie a je
samostatným audiovizuálnym dielom s časovým rozsahom najmenej 40 minút alebo
viacdielnym audiovizuálnym dielom s rozsahom najviac 13 častí a s časovým rozsahom každej jeho časti najmenej 40 minút.
Filmový projekt, na realizáciu ktorého možno poskytnúť podľa § 22a ods. 1 zákona finančné prostriedky na podporu audiovizuálneho priemyslu, spĺňa kritériá kultúrneho testu, ak audiovizuálne dielo spĺňa základné kritérium a z celkového počtu bodov kultúrneho testu dosiahlo najmenej 24 bodov, z toho najmenej 9 bodov za kultúrne kritériá.
Minimálna suma oprávnených výdavkov uhradených v súvislosti s vytvorením filmového projektu podľa § 22a ods. 1 zákona je 2 000 000 eur; táto minimálna suma nemôže presiahnuť 50 % celkového rozpočtu na produkciu filmového projektu.
KULTÚRNY TEST
Názov audiovizuálneho diela:
Základné kritérium:
Dielo nemá pornografický charakter. áno/nie
Kultúrne kritériá:
č. kritérium bodovanie body
1 Dielo zobrazuje, využíva alebo prezentuje skutočné alebo fiktívne udalosti, osobnosti alebo lokality, ktoré sú významnou súčasťou slovenskej alebo európskej kultúry, histórie alebo prírodného dedičstva, alebo ktoré súvisia s univerzálne významnou udalosťou alebo námetom filmu je literárne alebo iné umelecké dielo s výraznou kultúrnou hodnotou. áno – 5
2 Téma diela je založená na zobrazení významnej spoločenskej hodnoty v európskom kontexte, ako napríklad kultúrna rozmanitosť, sloboda, spravodlivosť, solidarita, tolerancia, rovnosť, ochrana práv detí, ochrana menšín alebo ľudských práv, ochrana životného prostredia, rešpektovanie tradícií kultúry alebo rodiny. áno – 5
3 Väčšina diela je nakrútená v pôvodnom jazyku, ktorý je niektorým z jazykov európskych krajín, národov alebo etnických skupín žijúcich v Európe. áno – 4
4 Dielo významnou mierou prispieva k rozvoju niektorého z audiovizuálnych žánrov alebo k rozvoju kreativity a originality audiovizuálneho spôsobu zobrazovania skutočnosti. áno – 4
5 Na vytvorení diela sa podieľajú režisér, scenárista, kameraman, architekt, kostýmový výtvarník, autor hudby komponovanej pre dielo alebo herec v hlavnej úlohe, ktorí za svoju predchádzajúcu tvorbu získali ocenenia na významných svetových kultúrnych podujatiach alebo nominácie na významné ceny v oblasti kinematografie a audiovizuálnej kultúry. áno – 4
6 Dielo efektívne prispieva k rozvoju audiovizuálnej výchovy alebo hodnotovej orientácie detí a mládeže. áno – 2
Počet bodov Maximálny Dosiahnutý
Realizačné kritériá:
1 Osoby zúčastnené na tvorbe a výrobe filmu sú občania niektorého zo štátov Európskeho hospodárskeho priestoru:
1.1 hlavný režisér alebo druhý režisér, áno – 1
1.2 producent, koproducent alebo výkonný producent, áno – 1
1.3 scenárista, autor námetu alebo autor dialógov, áno – 0,5
1.4 hlavný kameraman alebo druhý kameraman, áno – 0,5
1.5 herec v hlavnej úlohe, áno – 0,5
1.6 herec vo vedľajšej úlohe, áno – 0,5
1.7 autor alebo interpret hudby komponovanej pre dielo, áno – 0,5
1.8 architekt alebo výtvarník, áno – 0,5
1.9 kostýmový návrhár, áno – 0,5
1.10 strihač, áno – 0,5
1.11 vedúci výroby rekvizít, áno – 0,5
1.12 umelecký maskér, áno – 0,5
1.13 vedúci produkcie, postprodukcie alebo vizuálnych efektov, áno – 0,5
1.14 asistent niektorej z profesií – architekt alebo výtvarník, kostýmový návrhár, strihač, vedúci výroby rekvizít, umelecký maskér. áno – 0,1 až 0,
2 Predpokladané zabezpečenie distribúcie diela v štátoch Európskeho hospodárskeho priestoru. áno – 1 až 4
3 Nakrúcanie diela v lokalitách alebo v štúdiách v Slovenskej republike. áno – 1 až 4
4 Využitie dodávateľských služieb na území Slovenskej republiky. áno – 4
5 Využitie zvukovej alebo obrazovej postprodukcie v Slovenskej republike. áno – 1 až 4
1. Za kritériá 1.1 a 1.2 sa udeľuje maximálne 1 bod za každé kritérium.
2. Za kritériá 1.3 až 1.8 a 1.13 sa udeľuje maximálne 0,5 bodu za každé kritérium.
3. Za kritérium 1.14 sa udeľuje 0,1 bodu za každú profesiu, najviac však 0,5 bodu.
4. Za kritérium 2 sa udeľuje za každý štát 1 bod, najviac však 4 body.
5. Za kritérium 3 sa udeľujú body nasledovne:
a) 1 bod, ak počet dní nakrúcania na území Slovenskej republiky je minimálne 10 % z celkového počtu dní nakrúcania,
b) 2 body, ak počet dní nakrúcania na území Slovenskej republiky je minimálne 20 % z celkového počtu dní nakrúcania,
c) 3 body, ak počet dní nakrúcania na území Slovenskej republiky je minimálne 30 % z celkového počtu dní nakrúcania,
d) 4 body, ak počet dní nakrúcania na území Slovenskej republiky je minimálne 40 % z celkového počtu dní nakrúcania.
6. Za kritérium 5 sa udeľujú body nasledovne:
a) 1 bod, ak počet dní postprodukcie na území Slovenskej republiky je minimálne 10 % z celkového počtu dní postprodukcie,
b) 2 body, ak počet dní postprodukcie na území Slovenskej republiky je minimálne 20 % z celkového počtu dní postprodukcie,
c) 3 body, ak počet dní postprodukcie na území Slovenskej republiky je minimálne 30 % z celkového počtu dní postprodukcie,
d) 4 body, ak počet dní postprodukcie na území Slovenskej republiky je minimálne 40 % z celkového počtu dní postprodukcie.
§ 2 ods. 2 zákona č. 343/2007 Z. z. o podmienkach evidencie, verejného šírenia a uchovávania audiovizuálnych diel, multimediálnych diel a zvukových záznamov umeleckých výkonov a o zmene a doplnení niektorých zákonov (audiovizuálny zákon).
§ 1 Minimálny časový rozsah filmového projektu
§ 2 Kritériá kultúrneho testu a vzor tlačiva kultúrneho testu
§ 3 Minimálna suma oprávnených výdavkov
Číslo: 165/2014 Z. z.
Názov: Vyhláška Ministerstva kultúry Slovenskej republiky o filmovom projekte

References: § 22
 § 22
 § 22
 § 22

§ 2

§ 1

§ 2

§ 3